《喜迁莺》
宋代·俞文豹

小梅幽绝。向冰谷深深，云阴幕幕。饱阅年华，惯韵冷淡，只恁清幕风骨。任他万红千紫，句引狂蜂游蝶。惟只共、竹和松，同傲岁寒霜雪。

喜得。化工力。移根上苑，向阳和培植。题品还经，孤山处士，许共高人攀折。一枝垂垂欲放，只等春风披拂。待叶底、结青青，恰是和羹时节。

作者简介：俞文豹[约公元一二四o年前后在世]，字文蔚，浙江括苍（今丽水）人。生卒年均不详，约宋理宗嘉熙末前后在世。